ท็อปส์
รูปแบบธุรกิจหลัก > สาขาขนาดใหญ่

| ประเภท | พื้นที่ | ลักษณะ | จำนวน | สาขาเรือธง |
| --- | --- | --- | --- | --- |
| โก! โฮลเซลล์  (Go! Wholesale) | 5,000-15,000 ตรม. | ศูนย์ค้าส่งอาหารขนาดใหญ่สำหรับผู้ประกอบการรายย่อย เน้นกลุ่มลูกค้า โรงแรม ร้านอาหาร แคทเทอริง (HoReCa) ลูกค้าโชห่วย และลูกค้าทั่วไปที่ต้องการซื้อสินค้าคราวละมาก ๆ หรือผู้ที่ชื่นชอบการทำอาหาร ภายใต้แนวคิด "The Food Professional" มีจุดเด่นด้านบริการและไลฟ์อควอเรียมขนาดใหญ่ที่จัดแสดงสัตว์น้ำและอาหารทะเลคุณภาพจากทั่วโลก และในบางสาขามีโซนสมาร์ทฟาร์มที่ปลูกผักออร์แกนิกเพื่อจำหน่ายในสาขา รวมถึงมีคาเฟ่ "โกเฟ่" ให้บริการลูกค้า ในจำนวนนี้ปรับปรุงมาจากบีเอ็นบีโฮม 2 สาขา ไทวัสดุ 1 สาขา  และท็อปส์คลับ 1 สาขา | 10 | เซ็นทรัล พระราม 2 |
| พลาซา  (Tops Plaza) | 9,800-22,000 ตรม. | ศูนย์การค้าขนาดใหญ่ภายในประกอบด้วยซูเปอร์มาร์เก็ต "ท็อปส์" ร้านค้าในพื้นที่เช่าโซนพลาซ่า และอาจมีห้างสรรพสินค้าและโรงภาพยนตร์บางสาขาด้วย | 4 | ท็อปส์ พลาซา พิจิตร |
| ไฟน์ ฟู้ด  (Tops Fine Food) | 2,000-4,000 ตรม. | รูปแบบสาขาพิเศษเพื่อจับกลุ่มลูกค้าระดับพรีเมียม-ลักชัวรี่ คัดสรรสินค้าระดับโลกที่ไม่เคยมีวางจำหน่ายมาก่อนในประเทศไทย เป็นที่แรกและที่เดียว รวมถึงในสาขาสุขุมวิท 49 จะมีร้านอาหารระดับไฟน์ไดน์นิ่ง MR. FRENCH เปิดทำการร่วมแทน ท็อปส์ อีทเทอรี ด้วย | 2 | สุขุมวิท 49 |
| ฟู้ด ฮอลล์  (Tops Food Hall) | 4,000-8,000 ตรม. | รูปแบบสาขาขนาดใหญ่เพื่อจับกลุ่มลูกค้าพรีเมี่ยม โดยแบ่งแผนกภายในออกเป็นสัดส่วนภายใต้คอนเซปท์ Shop-in-shop ประกอบด้วย เจมส์ เดอะบุชเชอร์ แผนกเนื้อสัตว์  ฟิชมองเกอร์ แผนกอาหารทะเล  เฟรชฟอร์มฟิลด์* และจริงใจมาร์เก็ต* แผนกพืชผักและผลไม้  เดอะเบเกอร์* แผนกเบเกอรี และร้านกาแฟ โดย คอฟฟี อะริกาโต  แฮมแอนด์บรีย์ แผนกขายสินค้าแปรรูปและผลิตภัณฑ์จากชีส โดยมีจุดเด่นที่บางสาขามีห้องขนาดใหญ่ที่รวบรวมชีสทุกสายพันธุ์ และเนื้อดรายเอจคุณภาพสูง  ท็อปส์ อีทเทอรี* ร้านอาหารประจำซูเปอร์มาร์เก็ต โดยจะมีในท็อปส์ ฟู้ด ฮอลล์ บางสาขา และท็อปส์ สาขาหัวหินเท่านั้น แต่เดิมเป็นจุดบริการอาหาร กระจายในแผนกเนื้อสัตว์ อาหารทะเล และเบเกอรี แต่ในฟอร์แมตปัจจุบัน ได้นำมารวมเป็นจุดเดียวในรูปแบบร้านอาหาร  ท็อปส์ ไวน์ เซลลาร์* ห้องไวน์และเครื่องดื่มแอลกอฮอลล์คุณภาพสูง  เฮลทิฟูล* แผนกเน้นสินค้าออร์แกนิกส์และสินค้าเพื่อสุขภาพ  ท็อปส์วีตา* และท็อปส์แคร์* แผนกเน้นสินค้าประเภทยา วิตามิน และอาหารเสริม  เอเชียนเซนส์* และคูร์ซีนมาสเตอร์* แผนกอาหารแห้ง  โฟรสเซ่น แอนด์ โค.* แผนกอาหารและสินค้าแช่แข็ง  สแนคเกอร์* แผนกขนมและของขบเคี้ยว  เพ็ทแอนด์มี* แผนกสินค้าสำหรับสัตว์เลี้ยง  เบบี้แอนด์มี* แผนกสินค้าสำหรับแม่และเด็ก  เอเวอร์คลีน* แผนกสินค้าอุปโภคในกลุ่มของใช้ภายในบ้าน เช่น น้ำยาทำความสะอาดบ้าน น้ำยาสำหรับเสื้อผ้า อุปกรณ์ทำความสะอาดบ้านเป็นต้น  ท็อปส์ เลาจน์ พื้นที่รับรองลูกค้า ซึ่งสามารถสั่งอาหารและเครื่องดื่มจากเดอะเบเกอร์ รวมถึงสินค้าบางส่วนจากแผนกสแนคเกอร์, แฮมแอนด์บรีย์ และไวน์เซลลาร์ มานั่งรับประทานภายในโซนนี้ได้ รวมถึงยังมีเครื่องใช้ไฟฟ้าส่วนหนึ่งวางจำหน่าย โดยสินค้าส่วนใหญ่มักเป็นสินค้านำเข้าระดับสูงและออร์แกนิกส์ สินค้าประเภทใหม่ ๆ ที่แตกต่างสาขาทั่วไปเป็นหลัก ในจำนวนนี้ปรับปรุงมาจากมาร์เก็ต 6 สาขา และรูปแบบนี้มีชื่อเดิม คือ เซ็นทรัล ฟู้ด ฮอลล์ (Central Food Hall) หมายเหตุ: * แผนกที่มีให้บริการใน ท็อปส์ บางสาขาหรือทุกสาขา | 21 | เซ็นทรัล ชิดลม สุขุมวิท 39 |
| อีตไทย  (Eathai) | 2,000-4,000 ตรม. | รูปแบบสาขาพิเศษเพื่อจับกลุ่มนักท่องเที่ยวชาวต่างชาติเป็นหลัก ภายในแบ่งพื้นที่เป็นส่วนซูเปอร์มาร์เก็ตขนาดเล็กที่เน้นสินค้าประเภทโอท็อป ของฝาก สินค้าภายในประเทศ และศูนย์อาหารขนาดใหญ่ที่รวบรวมร้านอาหารไทยพื้นบ้านไว้เป็นจำนวนมาก | 1 | เซ็นทรัล เอ็มบาสซี |
| ไทยเฟเวอริท  (Thai Favourite) | 1,500-2,000 ตรม. | รูปแบบสาขาพิเศษเพื่อจับกลุ่มนักท่องเที่ยวชาวต่างชาติเป็นหลักเน้นกลุ่มสินค้าประเภทโอท็อปของฝาก สินค้าภายในประเทศเป็นหลัก | 3 | เซ็นทรัลมารีนา |
| กรีน  (Tops Green) | 1,500-3,000 ตรม. | รูปแบบสาขาพิเศษเพื่อตอบสนองต่อกลุ่มลูกค้าพรีเมี่ยมรุ่นใหม่ ภายในเน้นสินค้าพื้นเมืองคุณภาพสูงทั้งอาหารสดและอาหารแห้งในราคาที่เอื้อมถึงได้ | 1 | กาดจริงใจ |
| ท็อปส์  (Tops) | 1,000-4,500 ตรม. | รูปแบบสาขาทั่วไปเพื่อตอบสนองต่อกลุ่มลูกค้าที่มีกำลังซื้อสูงเน้นสินค้าคุณภาพสูงทั้งอาหารสดอาหารแห้งราคาที่เอื้อมถึงได้ และบางสาขามีแผนกของ ท็อปส์ ฟู้ด ฮอลล์ บางส่วน รวมถึงร้านอาหาร ท็อปส์ อีทเทอรี และแอท เทสต์ เปิดให้บริการด้วย ในจำนวนนี้ปรับปรุงมาจากซูเปอร์สโตร์ 9 สาขา, ฟู้ด แอนด์ ไวน์ 5 สาขา และซูเปอร์คุ้ม 43 สาขา แต่เดิมรูปแบบนี้มีชื่อว่า ท็อปส์ ซูเปอร์ (Tops Super) และ ท็อปส์ มาร์เก็ต (Tops Market) ตามลำดับ | 140 | เซ็นทรัล เวสต์เกต |